**011 05 POVJERENSTVO ZA FISKALNU POLITIKU**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Povjerenstvo za fiskalnu politiku ostvaruje prihode u okviru skupine 67 Prihodi iz proračuna te izvora financiranja 11 Opći prihodi i primici.

Prihodi iz proračuna u prvom polugodištu 2024. godine ostvareni su u iznosu od 123.388,69 eura.

**RASHODI I IZDACI**

Za uspješno djelovanje Povjerenstva za fiskalnu politiku rashodi su planirani kroz aktivnost A926001 Administracija i upravljanje te kapitalni projekt K926002 Informatizacija.

Ukupni rashodi u prvom polugodištu 2024. godine izvršeni su u iznosu od 123.388,69 eura što predstavlja 14,40% ukupno planiranih financijskih sredstava. U odnosu na isto razdoblje prethodne godine ukupni rashodi povećani su za 196,50%.

**Rashodi poslovanja**

Rashodi poslovanja u prvom polugodištu 2024. godine izvršeni su u iznosu 111.141,33 eura što predstavlja 15,14% planiranih financijskih sredstava u okviru rashoda poslovanja. U odnosu na isto razdoblje prethodne godine, rashodi poslovanja veći su za 167,07%.

U strukturi rashoda poslovanja najveći udio čine rashodi za zaposlene i materijalni rashodi.

***Rashodi za zaposlene***

Rashodi za zaposlene u prvom polugodištu 2024. godine izvršeni su u iznosu od 73.044,43 eura što predstavlja 24,88 % planiranih financijskih sredstava za zaposlene.

U odnosu na isto razdoblje prethodne godine rashodi za zaposlene povećani su za 211,92%. Navedeno povećanje posljedica je zaposlenja 5 državnih službenika, povećanja osnovice sukladno Dodatku III. Kolektivnog ugovora za državne službenike i namještenike („Narodne novine“, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“ broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024) te isplate godišnje nagrade za uskršnje blagdane sukladno Dodatku III. Kolektivnom ugovoru za državne službenike i namještenike (“Narodne novine“, broj 128/2023).

***Materijalni rashodi***

Materijalni rashodi u prvom polugodištu 2024. godine izvršeni su u iznosu od 38.090,34 eura što predstavlja 8,78% planiranih financijskih sredstava za 2024. godinu u okviru materijalnih rashoda. Sredstva su utrošena na službena putovanja u zemlji i inozemstvu, energente i komunalije, telekomunikacijske usluge, usluge objave oglasa za natječaj, zakup poslovnog prostora, usluge prijevoda, računalne usluge, međunarodnu članarinu, naknade za rad članova povjerenstva. U odnosu na isto razdoblje prethodne godine materijalni rashodi povećani su za 110,08%.

***Financijski rashodi***

Financijski rashodi u prvom polugodištu 2024. godine izvršeni su u iznosu od 6,56 eura što predstavlja 2,45% planiranih financijskih sredstava za 2024. godinu u okviru financijskih rashoda. Sredstva su utrošena za zatezne kamate za režijske troškove.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2024. godine izvršeni su u iznosu od 12.247,36 eura što predstavlja 9,96% planiranih financijskih sredstava za 2024. godinu u okviru rashoda za nabavu nefinancijske imovine. Sredstva su utrošena za nabavku računala i računalne opreme te mobilnih uređaja.